Merkezê Îrtîbatî û Çapemenîye yê YJA-Starî derheqê hêrişanê îşxalî û çalakîyanê gerîlayan de eşkerayîyêke daye. Eşkerayîye wina ya:
''Çarçewa Hemleya Şorişgêre ya Cengê Xabûrî de herêma Metîna de;
31ê temmuze de Girê Azadî yê warê Zendûra de îşxalkerî pê taktîkê suîkastî ameyî pirodayene. Çalakîya hêzanê ma yê YJA-Starî de yew îşxalker ame cezakerdene.
29ê temmuze de kutiko ke artêşa tirke ya îşxalkere   kamera bestaye ci û waşt bişawa tunelanê şerî ame bêtesîrkerdene. 30-31ê temmuze de tunelê şerî yê warê Werxelê yê Avaşînî pê teqaberan dîyayî bombayan ver. 31ê temmuze de warê Girê Sorî yê Avaşînî de tunelê şerî pê teqaberan dîyayî bombayan ver. 31ê temmuze de waranê Girê Spî, Girê Sor, Mervanos, Banista û Tabura Ereban de têgêrayîşê helîkopteran qewimîya û warê Stûna dîya bombayan ver. 31ê temmuze de qerajê Herfa T, Girê Şehîd Sîmkoyî yê herêma Zapî dîyayî bombayan ver û warê Çemçoyî zî pê obusanê qereqolê sînorî dîya bombayan ver.
Nê hêrişan de zerarêk nêresa hêzanê ma ser.''
